αρχοντος δαμοστρατου μηνος ιλαιου βουλευοντων ταν δευτεραν εξαμηνον αθαμβου του αβρομαχου γλαυκου του ξενωνος γραμματευοντος σωξενου του εκεφυλου επι τοισδε απεδοτο αντιφιλος συνευδοκεοντος και του υιου αυτου βαττου τωι απολλωνι τωι πυθιωι σωμα γυναικειον αι ονομα σωτηρις το γενος θραισαν τιμας αργυριου μναν τριων και ταν τιμαν εχει πασαν καθως επιστευσε σωτηρις τωι θεωι ταν ωναν εφ ωιτε ελευθερα ειμεν και ανεφαπτος απο παντων τον παντα βιον ποιεουσα ο κα θεληι και αποτρεχουσα οις κα θεληι. βεβαιωτηρ κατα τον νομον τας πολιος γοργιλος φαινιος. ει δε τις απτοιτο σωτηριδος επι καταδουλισμωι βεβαιον παρεχοντων τωι θεωι ταν ωναν ο τε αποδομενος αντιφιλος και ο βεβαιωτηρ γοργιλος. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος ομοιως δε και οι παρατυγχανοντες κυριοι εοντων συλεοντες σωτηριν ως ελευθεραν εουσαν αζαμιοι εοντες και ανυποδικοι πασας δικας και ζαμιας. παραμεινατω δε σωτηρις παρα αντιφιλον αχρι ου κα ζωηι αντιφιλος ποιεουσα το ποτιτασσομενον παν το δυνατον ανεγκλητως. ει δε μη ποιεοι η μη παραμενοι σωτηρις παρα αντιφιλον κυριος εστω επιτιμεων αντιφιλος και αλλος υπερ αντιφιλον τροπωι ωι κα αυτος θεληι πλαν μη πωλεων. επει δε κα τι παθηι ανθρωπινον αντιφιλος ποταποδοτω σωτηρις βαττωι αργυριου μναν και ελευθερα εστω σωτηρις καθως επανω γεγραπται. μαρτυροι τοι ιερεις του απολλωνος ανδρονικος πραξιας και οι αρχοντες γλαυκος σωξενος και ιδιωται τιμοκριτος μενης ευκλειδας.
Phokis — Delphi — 150-140 BC
 150-140 BC